**Materská škola Bodvianska 4, Bratislava ako škola s právnou subjektivitou, ktorej súčasťou je školská jedáleň, Bodvianska 4, 821 07 Bratislava, Elokované pracovisko Šíravská 8, 821 07 Bratislava a Školská jedáleň Šíravská 8, 821 07 Bratislava**

**Spôsob zriadenia**

Mestská časť Bratislava Vrakuňa podľa ustanovenia § 22 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 21 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 245/2008 Z.z. o výchove a vzdelávaní a o zmene a doplnení niektorých zákonov v znení neskorších predpisov vydalo zriaďovaciu listinu Materskej školy Bodvianska 4, Bratislava. Materská škola Bodvianska 4, Bratislava je na základe rozhodnutia Mestskej časti Bratislava Vrakuňa **zo dňa** 20. 08.2020, č.197/XIV/2020 s účinnosťou od **01.09.2020**. Dodatok č. 1 zriaďovacej listiny bol schválený Uznesením Miestneho zastupiteľstva mestskej časti Bratislava – Vrakuňa č. 284/XVI/202 zo dňa 8.12.2020. Táto zriaďovacia listina nadobudla účinnosť dňa 1.1.2021. Materská škola je samostatnou organizáciou na úseku predškolských zariadení a je zriadená na neurčitý čas. Materská škola Bodvianska vystupuje v právnych vzťahoch pod svojím menom a nesie zodpovednosť vyplývajúcu z týchto vzťahov. Svoju činnosť finančne zabezpečuje samostatne na základe rozpočtu vyčleneného zriaďovateľom. Základným predmetom činnosti školy je výchova a vzdelávanie detí predškolského veku. Výroba, konzumácia a odbyt jedál a nápojov pre materskú školu.

**Právomoci a kompetencie**

Materská škola Bodvianska 4, Bratislava ako škola s právnou subjektivitou, ktorej súčasťou je školská jedáleň, Bodvianska 4, 821 07 Bratislava, Elokované pracovisko Šíravská 8, 821 07 Bratislava a Školská jedáleň Šíravská 8, 821 07 Bratislava je rozpočtovou organizáciou. Materskú školu a jej súčasti riadi riaditeľ školy - štatutárny orgán, ktorého vymenúva a odvoláva na návrh Rady školy zriaďovateľ školy.

Materská škola zabezpečuje výchovno-vzdelávaciu činnosť. Výchovu a vzdelávanie zabezpečuje prostredníctvom školského vzdelávacieho programu, ktorý poskytuje predprimárne vzdelanie. Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

Zariadenie školského stravovania zabezpečuje stravovanie detí, ktoré navštevujú materskú školu a všetkých zamestnancov. Škola uplatňuje princíp jedného vedúceho v účelnej nadväznosti na zásady spolupráce s orgánmi samosprávy a ďalšími odbornými orgánmi v súlade so zákonmi, uplatňuje a dodržiava platné všeobecne záväzné právne predpisy. Podrobnejšia pôsobnosť a kompetencie MŠ, jej orgánov a jednotlivých úsekov sú rozpracované v organizačnom poriadku školy.

**Organizačné členenie**

Riaditeľka materskej školy

Úsek Materská škola Bodvianska 4, Bratislava

Úsek elokované pracovisko Materskej školy Šíravská 8, Bratislava

Školská jedáleň pri Materskej škole Bodvianska 4, Bratislava

Školská jedáleň pri elkovanom pracovisku Materskej školy Šíravská 8, Bratislava

Prevádzkový úsek

Ekonomicko, hospodársky úsek

Mzdový a personálny úsek

**Organizačná štruktúra**